Diari Oficial de la Generalitat Valenciana


Sumari del DOGV 2040, del 07-06-1993 (1993/828226)

ORDRE de 2 de març, de 1993, de la Conselleria de Sanitat i Consum, per la qual es reassignen facultats en matèria de gestió econòmica pressupostaria i de personal per a diversos centres de gestió en l'àmbit de la conselleria.
----------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1993/03/02/(4)/dof/vci/html**

### Dades del document

Número de DOGV
:   2040

Data del DOGV
:   07-06-1993

Secció del DOGV
:   DISPOSICIONS GENERALS

Número del document
:   1993/828226


Data del document
:   02-03-1993

Organisme emissor
:   Conselleria de Sanitat i Consum

Tipus de document
:   Ordre

Anàlisi jurídica

Ordre de 2 de març de 1993, de la Conselleria de Sanitat i Consum, per la qual es reassignen facultats en matèria de gestió econòmico-pressupostària i de personal per a diversos centres de gestió en l'àmbit de la conselleria.  
Les Ordres de 28 de novembre i de 2 de desembre de 1991, de la Conselleria de Sanitat i Consum, deleguen atribucions en matèries econòmico-pressupostàries i de personal a favor de diversos òrgans de la conselleria i del Servei Valencià de Salut.  
Així mateix, l'Ordre de 24 de febrer de 1992 estableix la categoria i integració de determinades institucions sanitàries del Servei Valencià de Salut.  
Es manifesta, doncs, la conveniència de fer coincidir ambdós interessos per a una major coordinació econòmico-sanitària que augmente la racionalitat en la utilització de recursos.  
D'altra part, la vigència de la normativa anteriorment exposada ha fet palesa la necessitat de rectificar la disposició addicional en el seu apartat c) de l'Ordre de 28 de novembre de 1991.  
Per tot aixà, en virtut de l'anterior i a l'empara d'allò disposat en l'article 68 de la Llei 5/83, de 30 de desembre, del Govern Valencià i en l'apartat 11) de l'article quart del Decret 187/91, de 15 d'octubre del Consell de la Generalitat Valenciana, delegue o autoritze les delegacions contingudes en aquesta ordre i, en conseqüència,  
ORDENE:  
Article primer  
Les facultats delegades per Ordre de 28 de novembre de 1991 (DOGV 1.684) en matèria econòmica i pressupostària i les de 2 de desembre de 1991 (DOGV 1.684) s'hauran d'entendre de la següent forma per als següents centres:  
1) Per a l'Hospital General de Castelló i hospital de la Magdalena, en l?òrgan de contractació de l'Hospital General de Castelló.  
2) Per a l?Hospital Clínic i l'hospital de la Malva-rosa, en l'òrgan de contractació de l'Hospital Clínic.  
3) Per a l'hospital Arnau de Vilanova i l'hospital Dr. Moliner, en l?òrgan de contractació de l'hospital Arnau de Vilanova.  
4) Per a l?hospital Lluís Alcanyís i hospital d'Ontinyent, en l?òrgan de contractació de l?hospital Lluís Alcanyís.  
5) Per a l?Hospital General d'Alacant i l?hospital de Sant Vicent, en l?òrgan de contractació de l?Hospital General d'Alacant.  
Article segon  
La disposició addicional de l?Ordre de 28 de novembre de 1991 regula les facultats en l?àmbit dels programes i serveis distints al Servei Valencià de Salut, en que haurà de substituir-se l'apartat e) en el següent sentit:  
On diu: «Les que es detallen en l'article tercer, en els directors territorials, qualsevol que siga el seu programa d'imputació pressupostària, sempre que no excedesca els 10 milions en l?àmbit dels seus centres de gestió. En el secretari general i els directors generals, en relació amb els seus respectius programes, en l?àmbit dels serveis centrals, sempre que no excedesca els 10 milions; en el director general de Règim Econòmic quan supere la dita quantitat qualsevol que siga el programa d'imputació pressupostària»;  
Ha de dir: «Les que es detallen en l'article tercer, en el Director General de Règim Econòmic, independentment de la seua quantia, del seu àmbit territorial i del programa d'imputació pressupostària. Això no obstant, a més, en els directors territorials, qualsevol que siga el seu programa d'imputació pressupostària, sempre que no excedesca els 10 milions en l?àmbit dels seus centres de gestió. En el secretari general i els directors generals, en relació amb els seus respectius programes, en l?àmbit dels serveis centrals, sempre que no excedesca els 10 milions de pessetes».  
DISPOSICIO ADDICIONAL  
Es faculta la Direcció General de Règim Econòmic perquè dicte les instruccions necessàries per al compliment del que disposa aquesta norma.  
DISPOSICIO FINAL  
Aquesta ordre entrarà en vigor el mateix dia de la seua publicació al Diari Oficial de la Generalitat Valenciana.  
València, 2 de març de 1993  
El Conseller de Sanitat i Consum  
JOAQUIN COLOMER SALA


Còpia Permalink ELI